קסג ג
קטגוריות: שו_ע / יורה דעה / הלכות רבית - הרב יהושע ננקנסקי

**קסג ג**

★ואסורים משום הערמת ריבית.

לדעת הרמב"ם אין כאן אפי' אבק ריבית רק נאסר לעשות כן, ובעבר ועשה מותר לגבות הכל, וכן הוא ברשב"א.

לרמב"ן ולרא"ש נאסר גביתו כאבק ריבית.

ונחלקו בזה השו"ע והרמ"א.

וע"ע במל"מ [פ"ה טו] דגם לרמב"ן שנאסר לגבות לכתחילה, בעבר וגבה לא צריך להחזיר אפי' לצאת ידי שמים, ול"ה כאבק ריבית שצריך להחזיר לצאת ידי שמים.

★בבריתא שבתחילה מכר לו חיטין בהקפה וחזר המוכר [המלוה] וקנה מהקונה במחיר מוזל, עי' חו"ד [קסו-ג] שהקשה שיאסר מדינא ואמאי נאסר רק מצד הערמת ריבית, ואין כאן איסור מדינא שמוכר לו בזול מחמת ההלוואה [ההקפה].

ועי"ש שתירץ שבדרך מקח שאני.

ועוי"ל שהכי היה דחוק למעות והיה **מוזיל לכל אדם** כלשון רש"י [ד"ה "חזר ולקחן"] "והוא היה דחוק למעות ולא יכל להמתין ליום השוק", וא"כ מה שמוזיל אינו מחמת ההלוואה, ושרי.

★בגידו"ת [ח"ג טו] נקט שכל האיסור הערמת ריבית דוקא שהמוכר חוזר וקונה מהקונה, אבל אם אחר הפסיק כגון ראובן מכר לשמעון ולוי קנה משמעון בהוזלה, וראובן המוכר יקנה מלוי שרי [הובא בהגהות מקור מים חיים].

★עי' ברא"ש דאיסור הערמת ריבית הוא רק כשמתחילה ביקש "הלוני מנה" ולכן אמרינן דהוה כהערמה.

אבל אם מתחילה ביקש מכירה אין איסור הערמה.

ויל"ע אי באמת כוונתו למכור או דסגי בלשון מכר [אפי' שכוונתו להערים].

★עי' ט"ז [ז] דכל האיסור הוא רק שחזר וקנה באותה שעה שמכר, אבל אם המכירה תהיה בפנ"ע שרי. ובנקה"כ פליג.

וע"ע אבנ"ז [קפ].

★בט"ז [ו] בביאור דברי תלמיד הרשב"א דאם החיטים שווים 90 ומכרם בהקפה ב 100 הרי זה ריבית גמורה, דמיירי שמצד מכירת החיטים אין כאן ריבית כגון שאין שומתן ידועה, וכה"ג שרי טרשא, הכא שמתחילה אמר הלויני מנה ואסר והוי ריבית גמורה.

וע"ע בחו"ד [ז].

וע"ע במקור מים חיים דפליג על החו"ד.

★עי' חו"ד [ד].